SEADME RENDILEPING NR 22xxxx

Käesoleva seadme rendileping (edaspidi: Leping) on sõlmitud xx.xx.2022 asukohas Arukalda talu, Raudoja küla, Anija vald, Harju maakond

(1) Furmett OÜ registrikoodiga 14067752, asukohaga Aiandi tee 28/2-45, Viimsi alevik, Viimsi vald, Harju maakond, 74001, tel. (+372) 554 2169, e-mail furmett@gmail.com (edaspidi: Rendileandja), mida esindab volituse alusel xxxx ja

(2) xxxx registrikoodiga/isikukoodiga xxxxxx asukohaga/elukohaga xxx, tel +372 xxxx, e-mail: [xxxx](mailto:ain.juhanson@gmail.ee), juhiluba xxxx, mida esindab juhatuse liige xxx (edaspidi: Rentnik),

edaspidi viidatud ka kui Pool või ühiselt kui Pooled, alljärgnevas:

1. Lepingu objekt
   1. Lepinguga antakse Rentnikule kasutamiseks Lepingus toodud tingimustel Halupuumasin JAPA 315 BESROAD Pluss koos puutõstjaga,4 ja 6-osalise kirvega, halutransportööriga ja kahe teritatud sae lõikeketiga (edaspidi: Rendiobjekt) koos kõigi Rendiobjekti kasutamist puudutava instruktsiooniga. Rendiobjekt võimaldab töödelda järgmistel parameetritel puitu: 20-50cm halu pikkust ja maksimaalset puu diameetrit 31cm. Rendiobjekti kütuseks võib kasutada ainult bensiin 98.
   2. Rendiobjekt antakse Rentnikule üle üleandmis-vastuvõtmis akti alusel.
   3. Rentnik kasutab Rendiobjekti ainult Rendiobjekti iseloomust tulenevatel eesmärkidel.
   4. Rendiobjekti väärtus on 15 000eur + KM
   5. Rendiobjekti rendihind on 100eur + KM päevas.
   6. Rendileandjal on õigus nõuda Rentnikult renditava Rendiobjekti eest enne selle üleandmist tagatisraha tasumist, mille suuruse määrab Rendileandja ning mis kuulub tagastamisele pärast Rendiobjekti tagastamist ning vastuvõtmist Rendileandja poolt. Käesoleva lepingu tagatis raha suurus on 500eur
   7. Rendileandja omab õigust tasaarvestuse korras jätta nimetatud tagatisraha enesele ulatuses, millega on kaetud kõik Rentniku poolsed rahalised kohustused Rendileandja ees.
   8. Rendileandja ei ole kohustatud hoiustama Rentniku poolt tasutavat tagatisraha eraldi kontol ega tasuma nimetatud tagatisrahalt Rentnikule intressi.
   9. Käesoleva lepinguga võtab Rentnik endale kohustuse kasutada Rendiobjektis ainult Rendileandja poolt tarnitavaid tarvikuid (kinnitusvahendid jne.)
   10. Rentnik kinnitab, et võttis Rendiobjekti vastu ilma nähtavate vigastusteta ja koos kasutusjuhendiga.
   11. Rentnik kinnitab, et puuduvad asjaolud ning alused nende tekkeks tulevikus, millised välistaksid, takistaksid või viivitaksid Lepingus sätestatud või sellest tulenevate kohustuste täitmist kas täielikult või osaliselt.
   12. Rentnik nõustub, et Rendileandja viib Rendiobjekti korrasoleku kontrolli läbi 3 tööpäeva jooksul peale tagastamist . Kui Rentnik soovib kohest kontrolli, siis peab Rendileandja sellega nõustuma. Rendileandjal on kohustus lubada Rentniku viibimist Vara kontrollimise juures.
   13. Rendiobjekti väljaviimine Eesti Vabariigi territooriumilt on keelatud ilma Rendileandja nõusolekuta. Leppetrahv on 50% Rendiobjekti hinnast.
   14. Rentnik kasutab Rendiobjekti aadressil xxxxxxx
   15. Rentnik kinnitab, et teda on Rendileandja poolt eelnevalt nõutavas mahus informeeritud ning instrueeritud Rendiobjekti ekspluateerimise eeskirjadest, ohutusnõuetest ja hooldusest.
2. Lepingu tähtaeg
   1. Käesolev Leping on sõlmitud tähtajaliselt kolmeks (1) päevaks ning lepingu viimaseks tähtajaks loetakse xx.xx.22 kl xx.00
3. Rent
   1. Rendileandja annab Lepinguga kokkulepitud Seadmed Rentnikule rendile Seadme üleandmise ajahetkel kehtiva rendihinnakirja alusel (Lisa 2). Rendileandjal on õigus nõuda Rentnikult ettemaksu tasumist. Hinnakirjas märgitud hindadele lisandub käibemaks. Renditasu sisaldab tasu üksnes Seadme kasutamise eest. Renditasu ei sisalda muuhulgas tasu punktis 3.4 nimetatud teenuste eest, seadmetes kasutatava bensiini, määrdeainete jm tavapärase kasutamisega seotud kulutusi. Eelnimetatud teenuste eest tasutakse vastavalt Rendileandja või teenust osutava kolmanda isiku poolt kehtestatud sellekohasele hinnakirjale. Rentnik täidab Rendiobjekti tagastamisel kütusepaagi ja saeketi õli paagi samades ulatustes, millised need olid Rendiobjekti kättesaamisel.
   2. Renditasu kuulub tasumisele Rendileandja poolt väljastatava sellekohase arve (sh ettemaksuarve) alusel. Arve väljastatakse koheselt. Tasumine toimub koheselt. Lepingulistel klientidel toimub arve eest tasumine koheselt või vastavalt maksetähtajaga vastavalt sõlmitud lepingule. Arve mittesaamine ei vabasta Rentnikku arve maksmise kohustusest.
   3. Renditasu makstakse rendiarvete alusel Lepingus või Kliendilepingus fikseeritud viisil ja tähtajaks. Renditasu ja muud Lepingu alusel tasumisele kuuluvad maksed loetakse Rentniku poolt tasutuks arvates hetkest, mil tasutav summa on laekunud Rendileandja arveldusarvele või tasutud sularahas.
   4. Poolte kokkuleppel võib Rendileandja osutada Rentnikule eraldi tasu eest teenuseid, mis on ära toodud Lepingu Lisas 2.
   5. Rendipäev lõppeb üldjuhul rendiperioodi lõpukuupäeval kell 10.00 hommikul või punktis 2.1 kokkulepitud ajal ja Rentnik tagastab Rendiobjekti aadressile Arukalda talu, Raudoja küla, Anija vald, Harju maakond
4. Poolte õigused ja kohustused
   1. Rendileandjal on õigus
      1. kontrollida Rendiobjekti sihipärast kasutamist;
      2. nõuda Rentniku poolt tekitatud kahju hüvitamist.
      3. Kontrollida Rendiobjekti asukohta sh teostada kontrolli GPS jälgimissüsteemi abil.
   2. Rentnikul on õigus:
      1. saada Rendiobjekt enda kasutusse peale käesoleva lepingu allkirjastamist ja ettemaksuarve tasumist;
   3. Rendileandja on kohustatud:
      1. tagama Rendiobjekti üleandmise Rentnikule kokkulepitud ajal ja kohas, samuti Rendiobjekti vastavuse Lepinguga kokkulepitud tingimustele.
      2. teostama Rendiobjektile remonti. Kui Rendiobjekti remondivajadus on tingitud Rendiobjekti mittenõuetekohasest kasutamisest Rentniku poolt, on Rendileandjal õigus nõuda Rentnikult remondiga seotud kõigi kulutuste hüvitamist
   4. Rentnik on kohustatud:
      1. kasutama Rendiobjekti hoolikalt ja vastavalt Rendiobjekti sihtotstarbele. Rentnik on kohustatud kontrollima Rendiobjekti kasutamist neil eesmarkidel, milleks Rendiobjekt on ette nähtud ning kooskolas Rendiobjekti kasutusjuhendiga. Rendiobjekt rikkumise ja/või puudujäägi korral on Rentnik kohustatud hüvitama Rendileandjale sellest tingitud kahju.
      2. hoidma Rendiobjekti korras ning heakorrastatud seisundis . Rentnik on kohustatud kogu Rendiobjekti rendiperioodi jooksul tagama Eesti Vabariigi õigusaktidega sätestatud tööohutuse ja tervishoiu ning ohutustehnika eeskirjade järgimise, samuti hoidma ning pidama Rendiobjekti korras vajaliku professionaalse ettevalmistusega, oskuslikult ning asjakohase hooldusega, sealhulgas tagama oma kulul Rendiobjekti jaoks vajaliku energia (bensiin 98), määrdeained (sh saeketi õli), igapäevase hoolduse jne.
      3. teatama koheselt Rendiobjekti mistahes probleemist, ohust või rikkest, et Rendileandjal säiliks võimalus õigeaegselt remonti ja parandustöid teostada. Rentnik on kohustatud võtma koheselt tarvitusele abinõud ohu tagajärgede likvideerimiseks.
      4. juhul kui Rentnikule üleantud Rendiobjektil avastab Rentnik varjatud puudused ja/või defektid, mida ei tuvastatud käesoleva Lepingu punktis 1.10 sätestatud Rendiobjekti vastuvõtmisel, siis on Rentnik kohustatud kahe tunni jooksul teavitama Rendileandjat avastatud puudustest ja/või defektidest. Rendileandjal on õigus ühe tööpäeva jooksul alates vastava teadaande kättesaamise päevast tulla Rendiobjekti kasutuskohta ning hinnata Rentniku poolt tuvastatud Rendiobjekti puudujääke ja/või defekte. Kui Rendileandja ei avasta Rentniku süüd puuduste ja/või defektide tekkimises, siis Rentnik vabastatakse rendi maksmisest proportsoonis selle aja eest, mil Rentnik ei saanud Rendiobjekti kasutada.
      5. mitte andma Rendiobjekti kolmandate isikute kasutusse ilma Rendileandja eelneva kirjaliku loata;
      6. hüvitama täielikult Rentniku tegevuse või tegevusetuse tõttu Rendiobjekti hävimisest ja kahjustumisest tuleneva kahju sh Rendiobjekti väärtuse punktis 1.4, vähemalt 1 kuu saamatajäänud renditasu ja muud kaasnevad kulutused. Rentnik ei vastuta Rendiobjekti hariliku kulumise eest, mis kaasneb Rendiobjekti Lepingujärgse kasutamisega;
      7. mitte teostama Rendiobjektile parandus või ümberehitustöid, sellise tegevuse tegemisel on Rendileandjal õigus nõuda Rentnikult Rendiobjekti maksumuse hüvitamist vastavalt Lepingu p.1.4.
      8. Rentnik on kohustatud pärast Rendiobjekti rendiperioodi lõppu andma Rendiobjekti Rendileandjale üle puhtana ja sellises seisundis, nagu see oli Rentnikule üleandmise hetkel. Juhul kui Rendiobjekt antakse Rendileandjale üle määrdununa, rikutuna või katki olevana, on Rendileandjal õigus teostada Rendiobjekti puhastamis- ja parandamistööd, esitades Rentnikule vastavate tööde eest arve, mille rentnik on kohustatud tasuma.
      9. hoidma Rendiobjekti kinnisel territooriumil ja valve all või valvatavas ruumis ning eemaldama mitte kasutamise ajaks Rendiobjektilt võtmed ja hoidma võtmeid lukustatud ruumis, lukustatud sõidukis või kandma neid endaga kaasas.
      10. Rentnik on kohustatud tasuma tema süül kahjustatud Rendiobjekti renditasu ka selle aja eest, millal Rendiobjekt oli remontimisel ning kõik Rendiseadme transportimisega, pealelaadimisega jms seonduvad kulud. Renditasu kompensatsioon arvestatakse ajast kui Rentniku poolt kahjustatud Rendiobjekt võeti Rentniku valdusest remonditööde läbiviimiseks kuni remondi lõpule viimiseni. Renditasu kompensatsioon on võrdne renditasuga vastava Rendiobjekti eest. Remonti vajavaks Rendiobjektiks loetakse käesoleva Lepingu tahenduses Rendiobjekti, mille remondikulud ei ületa punktis 1.4 toodud väärtust.
      11. Rentnikul puudub õigus ilma Rendileandja kirjaliku nõusolekuta teisaldada Rendiobjekti teise Rendiobjekti kasutuskohta, kui on märgitud Lepingu punktis 1.14 ja/või anda Rendiobjekti kasutamiseks kolmandale isikule. Juhul kui Rentnik Rendileandja eelneva kirjaliku nõusolekuta teisaldab Rendiobjekti teisele aadressile või annab Rendiobjekti kasutamiseks kolmandale isikule, siis kohustub Rentnik koheselt tagastama Rendiobjekti Rendileandjale tema esimesel nõudmisel ja tasuma leppetrahvi 1000eur.
      12. Rentnik kohustub järgima ja täitma Liiklusseadust ja muid liiklusega seonduvaid õigusakte. Rentnik kinnitab, et sõiduk, millega ta veab Rendiobjekti, on kindlustatud liikluskindlustusega ja sõiduk on tehniliselt korras. Liiklusavarii korral on Rentnik kohustatud fikseerima sündmuskoha fotodega, mõlema osapoole allkirjastatud või kinnitatud seletustega ja vajadusel kutsuma olukorda fikseerima politsei.
5. Poolte vastutus
   1. Lepinguga võetud kohustuste täitmata jätmise või mittekohase täitmise eest kannavad Pooled käesolevas Lepingus ning Eesti Vabariigi õigusaktides ettenähtud vastutust.
   2. Kõigi lepingust tulenevate rahaliste kohustuste mittetähtaegse tasumise korral on Rendileandjal õigus nõuda viivist 0,5 protsenti päevas tasumisele kuuluvast summast iga viivitatud päeva eest.
   3. Rendiobjekti ebaõigest kasutamisest, hooletusest või muudest Rentniku süül toimunud tegudest tekitatud olukord, mille tõttu on Rendiobjekt muutunud kasutuskõlbmatuks, on Rendileandjal õigus nõuda kõigi kahjude hüvitamist.
6. Lepingu muutmine
   1. Lepingu tingimusi võib muuta või Lepingut täiendada ainult Poolte kirjalikul kokkuleppel, v.a. juhtudel kui Lepingu tingimuste muutmise vajadus tuleneb Eesti Vabariigi õigusaktidest. Kirjaliku vormi järgimata jätmisel on Lepingu muudatus tühine.
   2. Kui Rentnik loobub broneeritud Rendiobjekti kasutamisest või kasutab Rendiobjekti lühema aja jooksul kui Lepingus kokku lepitud, siis on Rentnik kohustatud sellest teavitama Rendileandjat 24 tundi ette. Kui Rentnik teavitab Rendileandjat Rendiobjekti kasutamisest loobumisest või lühemast kokkulepitud rendiperioodist hiljem kui 24 tundi, siis tuleb Rentnikul tasuda kogu Lepingu tasu. Poolte kokkuleppel võidakse erandkorras leppida kokku, et teavitamisperiood võib olla ka lühem (nt Rentnikuga juhtunud tõsine õnnetus vms)
7. Lepingu lõppemine
   1. Leping lõpeb Lepingu punktis 2.1 sätestatud tähtaja möödumisel.
   2. Rendileandjal on õigus Leping üles öelda ilma etteteatamistähtaega järgimata:
      1. Rentnik lõhub või rikub tahtlikult Rendiobjekti või kasutab Rendiobjekti mittesihipäraselt või kasutab Rendiobjekti väljaspool Lepingu punkt 1.14 kasukohta va Rendiobjekti vedu asukota või äravedu asukohast ;
      2. Rentnikul on tekkinud võlgnevus Rendileandja ees enam kui kümme (10) kalendripäeva alates tasu kohustuse tekkimisest;
      3. Rentnik on andnud Rendiobjekti kolmanda isiku kasutusse Rendileandja eelneva kooskõlastuseta.
8. Rendiobjekti üleandmine Lepingu lõppemisel
   1. Rentnik on kohustatud lepingu kehtivuse viimasel päeval andma Rendiobjekti Rendileandjale üle ja Rendileandja on kohustatud Rendiobjekti vastu võtma.
   2. Rendiobjekti üleandmisega viivitamisel on Rentnik kohustatud peale Rendi ja muude Lepingu kohaselt tasumisele kuuluvate maksete, tasuma leppetrahvi 100€ +km iga üleandmisega viivitatud päeva eest kui ei ole kirjalikult kokku lepitud teisiti.
9. Lõppsätted
   1. Lepingust tulenevad ja sellega seotud vaidlused püüavad Pooled lahendada läbirääkimiste teel. Kui vaidlust ei õnnestu lahendada Poolte läbirääkimiste teel, on Pooltel õigus pöörduda vaidluse lahendamiseks Tallinna Maakohtusse vastavalt Eesti Vabariigis kehtivatele õigusaktidele.
   2. Käesolevast lepingust tulenevalt kinnitab Rentnik volitatud isikud, kellele on antud luba Rendiobjekti vastuvõtuks ja tellimuste tegemiseks:

Nimi, isikukood, telefon, juhiluba

* 1. Lepingu on alljärgnevad lisad:
     1. Lisa 1 – Rendiobjekti kasutusjuhend (asub Rendiobjekti küljes ja tuleb peale Rendiobjekti kasutamist tagastada)
     2. Lisa 2 – Teenuste hinnakiri
  2. Leping on koostatud ja alla kirjutatud eesti keeles kahes (2) võrdset juriidilist jõudu omavas identses eksemplaris, millest üks eksemplar jääb Rendileandjale, teine Rentnikule.

Rendileandja: Rentnik:

Furmett OÜ Nimi: xxx

Allkiri: …………………………………… Allkiri: ……………………………………………

Lisa 2

**Hinnakiri 2022**

1. Rendiobjekti rent 100eur/päev
2. Rendiobjekti tagatisraha 500eur
3. Lisa saelõikekett 3 eur/tk
4. Seadme puhastamine 50 eur
5. Transport Rentniku objektile ja/või tagasi

Lepingu punkt 3.5 märgitud asukohta 1.20eur/km

1. Bensiin 98 4eur/L
2. Saeketi õli 5 eur/L
3. Seadmete pealelaadimine (nt avarii korral) vastavalt kolmanda osapoole esitatud arvele
4. Seadmete operaatorteenus (lisandub: transport; Rendiobjekti bensiini,

saeketi õli ja lisa saelõikeketi hind) 35 eur/h

Hindadele lisandub käibemaks va tagatisrahale. Rendileandjal on õigus kasutatud teenuse maksumus maha arvata tagatisrahast.